Document ID: 32003D0305

Komisijas Lēmums
(2003. gada 2. maijs),
ar ko principā atzīst par pilnīgu dokumentāciju, kura iesniegta sīkākai pārbaudei saistībā ar sulfurilfluorīda, bispiribaknātrija un paecilomyces lilacinus iespējamo iekļaušanu I pielikumā Padomes Direktīvai 91/414/EEK par augu aizsardzības līdzekļu laišanu tirgū
(izziņots ar dokumenta numuru C(2003) 1426)
(Dokuments attiecas uz EEZ)
(2003/305/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2003/23/EK [2], un jo īpaši tās 6. panta 3. un 5. punktu,
tā kā:
(1) Direktīva 91/414/EEK paredz izstrādāt Kopienas sarakstu par atļautajām aktīvajām vielām augu aizsardzības līdzekļu sastāvā.
(2) Dokumentāciju par aktīvo vielu sulfurilfluorīdu Apvienotās Karalistes iestādēm 2002. gada 29. jūlijā ir iesniedzis Dow AgroSciences Ltd un pieteikumu par tā iekļaušanu Direktīvas 91/414/EEK I pielikumā. Par aktīvo vielu bispiribaknātriju Itālijas iestādēm 2002. gada 26. februārī dokumentāciju ir iesniedzis Bayer CropScience un pieteikumu par tā iekļaušanu Direktīvas 91/414/EEK I pielikumā. Par paecilomyces lilacinus celmu 251 Beļģijas iestādēm 2002. gada 15. oktobrī dokumentāciju ir iesniedzis Prophyta Biologischer Pflanzenschutz GmbH un pieteikumu par tā iekļaušanu Direktīvas 91/414/EEK I pielikumā.
(3) Apvienotās Karalistes, Itālijas un Beļģijas iestādes ir Komisijai norādījušas, ka pēc provizoriskas pārbaudes dokumentācija par attiecīgajām aktīvajām vielām, ir atbilstoša Direktīvas 91/414/EEK II pielikuma datu un informācijas prasībām. Iesniegtā dokumentācija atbilst arī Direktīvas 91/414/EEK III pielikuma datu un informācijas prasībām attiecībā uz vienu augu aizsardzības līdzekli, kurā ir attiecīgā aktīvā viela. Saskaņā ar Direktīvas 91/414/EEK 6. panta 2. punktu iesniedzēji pēc tam dokumentāciju nosūtīja Komisijai un citām dalībvalstīm un par to informēja Pastāvīgo pārtikas aprites un dzīvnieku veselības komiteju.
(4) Ar šo lēmumu Kopienai oficiāli jāapstiprina, ka dokumentācija principā atbilst Direktīvas 91/414/EEK II pielikuma datu un informācijas prasībām, un attiecībā uz vismaz vienu augu aizsardzības līdzekli, kurā ir attiecīgā aktīvā viela - tās III pielikuma prasībām.
(5) Šāds lēmums nevar ierobežot Komisijas tiesības prasīt pieteikuma iesniedzējam datus vai informāciju iesniegt izraudzītajai ziņotājai dalībvalstij, lai noskaidrotu kādus jautājumus par dokumentāciju.
(6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Dokumentācija par tādām aktīvajām vielām, kas noteiktas šā lēmuma pielikumā, kura iesniegta Komisijai un dalībvalstīm, lai tās iekļautu Direktīvas 91/414/EEK I pielikumā, principā atbilst Direktīvas 91/414/EEK II pielikuma prasībām attiecībā uz datiem un informāciju.
Dokumentācija atbilst arī Direktīvas 91/414/EEK III pielikuma prasībām par datiem un informāciju attiecībā uz vienu augu aizsardzības līdzekli, kurā ir aktīvā viela, ņemot vērā paredzētos izmantošanas veidus.
2. pants
Ziņotāja dalībvalsts sīki pārbauda attiecīgo dokumentāciju un par izskatīšanas secinājumiem kopā ar ieteikumiem par attiecīgās aktīvās vielas iekļaušanu vai neiekļaušanu Direktīvas 91/414/EEK I pielikumā un par nosacījumiem, kas ar to saistīti, ziņo Komisijai iespējami drīz un vēlākais vienā gadā pēc 2003. gada 6. maija.
3. pants
Šis lēmums ir adresēts dalībvalstīm.
Briselē, 2003. gada 2. maijā

Labels: 0
3
6